Peter Skaarup (DF), 2001-01-24:
Som jeg tidligere har sagt, er der her et spørgsmål, hvor regeringen og Dansk Folkeparti åbenbart er meget uenige.
Og der er en lovgivning, som vi bestemt ikke har stemt for. Ministeren nævnte, at et stort flertal har stemt for den; vi har ikke stemt for den pågældende lovgivning.
En af de ting, som vi igennem lang tid har set nærmere på, er jo spørgsmålet omkring Christiania.
Vi synes, det er meget uheldigt, at man i Danmark har en plet på landkortet, hvor det kan lade sig gøre at lave kriminalitet, være kriminelt aktiv, uden at politiet i hvert fald i særlig stort omfang har mulighed for at komme der, uden at politiet i særlig stort omfang har mulighed for at være der i den pågældende situation.
Nu har det område så ifølge de oplysninger, vi har fået, bredt sig til, at der også uden for Christiania, altså i nabolaget til Christiania, er problemer med at skaffe den politibetjening, der skal til, fordi det kræver, at politiet hver gang er mellem 60 og 80 mand til stede, hvis der skal laves en politiaktion det pågældende sted.
Jeg vil godt spørge justitsministeren, hvilke løsninger regeringen ser i den her situation.
Jamen jeg er da utrolig glad for, at det er en speciel service, som ministeren yder her.
Nu er baggrunden for at stille det her spørgsmål jo ikke bare at få nogle facts på bordet.
Det handler jo også om at få en diskussion i gang med ministeren for at få ministeren til at se på, om der kan laves ændringer med regeringens gode vilje.
Vi har jo netop set i forbindelse med det spørgsmål
, som vi lige har overstået, at det trods alt har fået regeringen til at lave en lillebitte stramning, men dog en lille stramning, og der er også en ting, som regeringen vil undersøge, og det er også det, vi gerne vil frem til i forbindelse med det her spørgsmål.
Det, der undrer mig lidt, er de tal, som ministeren nævner her, for jeg har et svar fra ministeren fra april måned 2000, hvor ministeren siger, at der over en 10-årig periode har været 167, der har deltaget under de her pågældende former.
Det er Direktoratet for Kriminalforsorgen, der har oplyst det.
Jeg vil godt spørge, om ministeren forestiller sig, at det her er noget, der skal fortsætte.
Er det sådan, at vi i fremtiden stadig væk skal se, at regeringen tillader, at man inden for systemet, Kriminalforsorgen, laver skiture for indsatte.
Når det er så mange, der er tale om, altså over 100 ifølge ministerens besvarelse, og i april måned var der i alt tale om 167 indsatte, så er er det en hel industri, så er det jo under meget, meget store former, og det er meget, meget store udgifter, hvoraf fangerne åbenbart betaler det meste selv, men det har nogle store omkostninger med hensyn til planlægning, og der er formentlig også nogle instruktører og andre, der skal sendes med hver eneste gang.
Ja, jeg må indrømme, at jeg er ikke enig i den holdning, regeringen har her.
Jeg mener, det er totalt misforstået, at vi skal sende fanger af sted på skiture til Norge og Spanien og andre steder.
Det hænger simpelt hen ikke sammen efter vores opfattelse i Dansk Folkeparti.
Men det er regeringen ikke enig i, og det er der ikke noget at gøre ved. Jeg kan i hvert fald bare sige, at det er noget af det, som jeg mener det er meget vigtigt, at man skal fokusere på, når der på et eller andet tidspunkt kommer en anden regering, for det er et område, der skal strammes op af hensyn til ofrene, af hensyn til deres familier og af hensyn til retsbevidstheden. I forbindelse med det spørgsmål, jeg har stillet her, interesserer det os i Dansk Folkeparti, hvor mange af den slags ture der egentlig finder sted.
Nu har vi talt om et konkret eksempel, og så er vi interesseret i at se
, om det er et generelt billede, at man sender mennesker af sted, der er indsat, på den slags ture, og om det er noget, der er i en stigende eller i en nedadgående retning.
Det er det, der er baggrunden for det spørgsmål, jeg har stillet her.
»Kan ministeren oplyse om, hvor stort omfanget af indsattes deltagelse i undervisning uden for fængselsmurerne er, samt oplyse, om der er tale om en stigning eller et fald?«